Območje pridelave grozdja, primernega za pridelavo vin „Conegliano Valdobbiadene – Prosecco“ iz člena 1(1), zajema gričevnato ozemlje občin: Conegliano – San Vendemiano – Colle Umberto – Vittorio Veneto – Tarzo – Cison di Valmarino – San Pietro di Feletto – Refrontolo – Susegana – Pieve di Soligo – Farra di Soligo – Follina – Miane – Vidor – Valdobbiadene.

Natančneje je to območje razmejeno tako: izhodišče za opis meja je kraj Fornace (175 m n. m.), ki leži približno tri kilometre zahodno od Valdobbiadeneja na točki, kjer se upravna meja med občinama Valdobbiadene in Segusino sreča s cesto Valdobbiadene–Segusino.

Nato sledi upravni meji med občinama do Col Anticha do ovinka na nadmorski višini 500 m, zatem pa se na isti nadmorski višini nadaljuje do Ca’ Pardolina, blizu Combaija. Tu se spusti z nadmorske višine 500 m in se nadaljuje po poti, ki vodi do mestnega trga, najprej po ulici Cimavilla in nato ulico Trieste. Nato sledi cesti, ki vodi do cerkve in naprej do koče Duel, ter po grebenu griča prečka cesto Miane–Campea. Nato se povzpne na goro Tenade in vodi naprej po grebenu hriba do kraja Tre Ponti, ki leži ob cesti Follina–Pieve di Soligo.

Po prečkanju ceste se meja povzpne na grič Croda di Zuel in poteka po grebenu nad cerkvico Sv. Lucije na nadmorski višini 356 m, nad „Zuel di là“ in nad Resero; nato sledi cesti Resera–Tarzo do razpotja s cesto Revine–Tarzo. Po razcepu meja sledi tej cesti do Tarza in nato Corbaneseja vse do križišča s cesto Refrontolo–Cozzuolo v kraju Ponte Maset. Nato poteka po meji med občinama Tarzo in Vittorio Veneto vse do srenjske ceste, imenovane „dei Piai“ in „delle Perdonanze“. Tej cesti sledi do prehoda čez potok Cervada, se spusti vzdolž njega do stičišča s cesto Cozzuolo–Vittorio Veneto in nadaljuje v smeri tega mesta do križišča s cesto, ki pelje od Conegliana do središča kraja Vittorio Veneto; nato se spusti proti Coneglianu vse do S. Giacoma di Veglia in se od tod usmeri proti kraju S. Martino di Colle Umberto. Po trgu Campion zavije desno na občinsko cesto S. Martina in doseže Colle Umberto, nato pa se spusti po državni cesti 51 (imenovani tudi di Alemagna) do cestninske postaje št. 5 in nadaljuje proti Coneglianu.

Na razcepu Gai po križišču s cesto Pontebbana ali državno cesto 13 sledi novi obvoznici mesta Conegliano in se priključi isti državni cesti 13 v kraju Ferrera.

Po tem razpotju meja doseže Susegano, kjer ob izhodu iz vasi zavije proti zahodu po cesti, ki vodi do Colfosca, imenovani tudi cesta della Barca.

Od Colfosca sledi cesti „Mercatelli“, nato pa se nadaljuje do razcepa za Falze’ in se obrne v smeri Pieve di Soligo po stari cesti (Ponte Priula–Pieve di Soligo, ki vodi do via Chisini).

Po prečkanju središča mesta meja sledi cesti via Schiratti in prispe do Soliga, nato pa zavije levo na glavno cesto Soligo–Ponte di Vidor. Nato prečka kraje Farra di Soligo, Col S. Martino, Colbertaldo in Vidor ter doseže Ponte di Vidor, ki ga pusti na levi strani, zatem pa poteka naprej do Bigolina. Po Bigolinu meja zapusti cesto, ki vodi do Valdobbiadeneje, zavije levo in po občinski cesti elektrarne ENEL doseže vas Villanova do prehoda čez potok La Roggia. Nato temu potoku sledi do aluvialne terase, ki se strmo dviga nad reko Piave, poteka ob robu terase (glej priloženo regionalno karto „Opredelitev meje aluvialne terase“) in se vzpne na cesto Valdobbiadene–Segusino pri cerkvici S. Giovanni po S. Vitu; od tod sledi glavni cesti Valdobbiadene–Segusino do kraja Fornace, s čimer je obseg razmejenega območja sklenjen.